
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός ετήσιας συνδρομής των κυνηγών 
στους αναγνωρισμένους Κυνηγετικούς Συλλόγους. 

2 Απόφαση έγκρισης των κυκλοφοριακών ρυθμί¬ 
σεων που περιλαμβάνονται στην με αρ. 243/2016 
απόφαση του Δημοτικού Συμβουλίου Ναυπακτί- 
ας στη θέση παραλία Γριμπόβου. 


ΑΠΟΦΑΣΕΙΣ 

Αριθμ. 158733/1749 (1) 

Καθορισμός ετήσιας συνδρομής των κυνηγών 
στους αναγνωρισμένους Κυνηγετικούς Συλλό¬ 
γους. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Το άρθρο 266 παρ. 7 και παρ. 10 του ν.δ. 86/1969 
όπως αυτή τροποποιήθηκε με το άρθρο 19 του ν. 3170/ 
2003 (ΦΕΚ 191/Α/29-7-2003). 

2. Την 25234/1637/7-4-1976 απόφαση Υπουργού Γε¬ 
ωργίας (ΦΕΚ640/Β/4-5-1976), άρθρα 4 παρ. 4,11 παρ. 2ί και 
23 παρ. 4 «Καταστατικό Κυνηγετικού Συλλόγου», άρθρο 
18 παρ. 2α, 3 και 4 «Καταστατικό Κυνηγετικής Ομοσπον¬ 
δίας», άρθρο 7 παρ. 1 και 2 «Καταστατικό Κυνηγετικής 
Συνομοσπονδίας». 

3. Τις αριθμ. 3942/2001 και 3943/2001 αποφάσειςτου 
Συμβουλίου της Επικράτειας. 

4. Τις διατάξεις του άρθρου 90 του π.δ. 63/2005 « Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ 98/Α/22-4-2005). 

5. Τις διατάξεις του άρθρου 6 παρ. 1 περ. β του π.δ. 189/ 
2009 (ΦΕΚ 221/Α) «Καθορισμός και ανακατανομή αρμο¬ 
διοτήτων των Υπουργείων». 

6. Το π.δ. 24/20-2015 (Α/20) περί Σύστασης και μετονο- 
μασίας Υπουργείων, μεταφορά της Γενικής Γραμματείας 
Κοινωνικών Ασφαλίσεων. 

7. Το π.δ. 125/2016 (ΦΕΚ 210/Α') «Διορισμός Υπουρ¬ 
γών, Αναπληρωτών Υπουργών και Υφυπουργών». 


δ.Τοπ.δ. 100/2014 (ΦΕΚ 157/Α') «Οργανισμός Υπουρ¬ 
γείου Περιβάλλοντος Ενέργειας και Κλιματικής Αλλαγής». 

9. Την υπ' αριθμ. Υ198/17-11-2016 απόφαση του Πρω¬ 
θυπουργού περί «Ανάθεση αρμοδιοτήτων στον Αναπλη¬ 
ρωτή Υπουργό Περιβάλλοντος και Ενέργειας, Σωκράτη 
Φάμελλο» (ΦΕΚ 3722/Β'). 

10. Το π.δ. 70/2015 (ΦΕΚ 114/Α') περί «Ανασύσταση 

των Υπουργείων.και του Υπουργείου Παραγωγι¬ 

κής Ανασυγκρότησης, Περιβάλλοντος και Ενέργειας σε 
Υπουργείο Περιβάλλοντος και Ενέργειας.». 

11. Το π.δ.100/28.8.2014 «Οργανισμός Υπουργείου 
Περιβάλλοντος, Ενέργειας και Κλιματικής Αλλαγής» 
(ΦΕΚ167/Α'). 

12. Το αριθμ. 1049/28-6-2017 έγγραφο της Κυνηγετι¬ 
κής Συνομοσπονδίας Ελλάδας περί «καθορισμού ετήσιας 
συνδρομής των κυνηγών -καθορισμός τελών έκδοσης 
αδειών κυνηγίου για το έτος 2017 -2018». 

13. Την σχετική θετική εισήγηση της Δ/νσης Διαχείρι¬ 
σης Δασών και Α.Π., αποφασίζουμε: 

1) Καθορίζουμε για την κυνηγετική περίοδο 2017- 2018, 
το ύψος της συνδρομής των κυνηγών -μελών των ανα¬ 
γνωρισμένων ως «συνεργαζόμενων με το Υπουργείο Κυ¬ 
νηγετικών συλλόγων», στο ποσό των εξήντα (60) ευρώ. 

2) Καθορίζουμε την ετήσια εισφορά των ανωτέρω Κυ¬ 
νηγετικών Συλλόγων στις Κυνηγετικές Ομοσπονδίες και 
την Κυνηγετική Συνομοσπονδία ως ακολούθως: 

α. ποσοστό 8,35% (ήτοι ποσό 5,00 €) καταβάλλεται 
στην οικεία Κυνηγετική Ομοσπονδία 

β. ποσοστό 66,83% (ήτοι ποσό 40,10 €) καταβάλλεται 
στην Κυνηγετική Συνομοσπονδία Ελλάδας αντίστοιχα, 
από τις καταβαλλόμενες συνδρομές των κυνηγών - μελών 
των αναγνωρισμένων ως συνεργαζόμενων με το Υπουρ¬ 
γείο Κυνηγετικών Συλλόγων. 

3) Τα ανωτέρω ποσά κατατίθενται από τον Κυνηγετικό 
Σύλλογο στους τηρούμενους τραπεζικούς λογαριασμούς 
για την κατάθεση της ανωτέρω εισφοράς της οικείας 
Κυνηγετικής Ομοσπονδίας και της Κυνηγετικής Συνο¬ 
μοσπονδίας Ελλάδας αντίστοιχα, κατά την διαδικασία 
έκδοσης ή θεώρησης της άδειας Θήρας. Τα σχετικά πα¬ 
ραστατικά κατάθεσης τους, ήτοι τα τραπεζικά γραμμάτια 
εισπράξεως αποτελούν απαραίτητα δικαιολογητικά για 
την έκδοση ή θεώρηση της αδείας Θήρας. 

4) Η Κυνηγετική Συνομοσπονδία Ελλάδος υποχρεούται 
να γνωρίσει εγγράφως τον αριθμό τραπεζικού λογαρια¬ 
σμού για την κατάθεση της ανωτέρω εισφοράς από τους 
Κυνηγετικούς Συλλόγους, σε όλα τα Δασαρχεία και τις 
Κυνηγετικές Οργανώσεις της χώρας. 

5) Οι Κυνηγετικές Ομοσπονδίες αντίστοιχα υποχρε- 
ούνται να γνωρίσουν εγγράφως τον αριθμό Τραπεζικού 
λογαριασμού για την κατάθεση της ανωτέρω εισφοράς 
από τους Κυνηγετικούς Συλλόγους σε όλα τα Δασαρχεία 
και τους Κυνηγετικούς Συλλόγους της περιοχής εδαφικής 
τους αρμοδιότητας. 

6) Οι Κυνηγετικές Ομοσπονδίες και οι Κυνηγετικοί 
Σύλλογοι διαθέτουν τουλάχιστον το ήμισυ των ετησίων 
εσόδων τους (50%) για φιλοθηραματικές δαπάνες ενώ η 
Κυνηγετική Συνομοσπονδία διαθέτει τουλάχιστον το ενε¬ 
νήντα πέντε τοις εκατό (95%) των ετησίων εσόδων της 
για φιλοθηραματικές δαπάνες συμπεριλαμβανομένων 
και των δαπανών των φυλάκων Θήρας των Ομοσπονδιών 
και του εξοπλισμού των. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2017 

Ο Αναπληρωτής Υπουργός 

ΣΩΚΡΑΤΗΣ ΦΑΜΕΛΛΟΣ 


Αριθμ. 144601 _ (2) 

Απόφαση έγκρισης των κυκλοφοριακών ρυθμί¬ 
σεων που περιλαμβάνονται στην με αρ. 243/2016 
απόφαση του Δημοτικού Συμβουλίου Ναυπακτί- 
ας στη θέση παραλία Γριμπόβου. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξεις του ν.3852/2010 (ΦΕΚ 87 Α') Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτη. 

3. Το π.δ/γμα υπ' αριθμ. 139/2010 (ΦΕΚ 232 Α') Οργα¬ 
νισμός της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου. 

4. Η υπ'αριθμ. 65590/4736/12.06.2013 απόφαση του 
Γενικού Γραμματέα της Αποκεντρωμένης Διοίκησης 
ΠΔΕ και I με την οποία ορίστηκε ως Εισηγήτρια Υπηρεσία 
για την έγκριση αποφάσεων συλλογικών οργάνων των ΟΤΑ 
που αφορούν μέτρα ρύθμισης της οδικής κυκλοφορίας. 

5. Τη με αρ. πρωτ. 130479/12.06.2017 (ΦΕΚ 2113Β7 
20.06.2017) απόφαση του Συντονιστή της ΑΔ/ΠΔΕΙ νια 
τη Μεταβίβαση δικαιώματος υπογραφής και ειδικότερα 
την παρ. 3 του άρθρου 7. 


6. Τη με αρ. πρωτ. 15870/15.05.2017 (ΦΕΚ 250/ΥΟΔΔ/ 
26.05.2017) υπουργική απόφαση του Υπουργού Εσωτε¬ 
ρικών και το με αρ. πρωτ. 118604/29.05.2017 έγγραφο 
τηςΔ/νσης Διοίκησης της ΑΔ/ΠΔΕΙ περί ανάληψης υπη¬ 
ρεσίας του Συντονιστή 

7. Τις διατάξεις του ν.2503/1997 Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις (ΦΕΚ 107Α'), 
όπως έχουν τροποποιηθεί. 

8. Τις διατάξεις του ν.3861/2010 (ΦΕΚ 112Α') Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις. 

9. Το υπ' αριθμ. 15109/19.05.2013 έγγραφο τηςΔ/σης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

10. Τις διατάξεις του ν.2696/1999 (ΦΕΚ 57Α') που αφο¬ 
ρά την κύρωση του Κώδικα Οδικής Κυκλοφορίας (ΚΟΚ). 

11. Τις διατάξεις του ν.3542/2007 (ΦΕΚ50Α') «Τροπο¬ 
ποιήσεις διατάξεων του ΚΟΚ». 

12. Τις διατάξεις του ν.4313/2014 (ΦΕΚ 261 Α') «Ρυθμί¬ 
σεις θεμάτων Μεταφορών, Τηλεπικοινωνιών και Δημο¬ 
σίων Έργων και άλλες διατάξεις», άρθρο 48 περί ρυθμί¬ 
σεων θεμάτων οδικής κυκλοφορίας όπως αντικαθιστά 
συνολικά το άρθρο 52 του ν.2696/1999. 

13. Το με αρ. πρωτ. 44836/05.03.2014 έγγραφο της Δ/σης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εφαρμογή διατάξεων του άρθρου 52 
του ΚΟΚ». 

14. Το με αρ. πρωτ. 3042/08.10.2011 έγγραφο της 
ΔΜΕΟ του Υπουργείου ΜΕ.ΔΙ. με θέμα «Κοινοποιήσεις 
στη ΔΜΕΟ, των κανονιστικών αποφάσεων των Δημο¬ 
τικών ή Κοινοτικών Συμβουλίων που αφορούν κυκλο- 
φοριακές ρυθμίσεις οδών στους Δήμους ή Κοινότητες 
σύμφωνα με το άρθρο 82 του ν. 3463/2006, Κύρωσης 
Κώδικα Δήμων και Κοινοτήτων». 

15. Τις διατάξεις του ν.4071/2012 (ΦΕΚ 85 Α') Ρυθμίσεις 
για την τοπική ανάπτυξη, την αυτοδιοίκηση Ενσωμάτω¬ 
ση Οδηγίας 2009/50/ΕΚ άρθρο 18 παρ. 11 

16. Τις διατάξεις του ν.4058/2012 (ΦΕΚ63Α') «Παροχή 
υπηρεσιών ασφαλείας από ένοπλους φρουρούς σε εμπο¬ 
ρικά πλοία και άλλες διατάξεις» και ειδικότερα το άρθρο 
52Α που αφορά «Μέτρα ρύθμισης οδικής κυκλοφορίας 
στους χερσαίους χώρους λιμένων». 

17. Τις διατάξεις του ν.4150/2013 (ΦΕΚ 102Α') «Ανα¬ 
συγκρότηση του Υπουργείου Ναυτιλίας και Αιγαίου και 
άλλες διατάξεις» και ειδικότερα το άρθρο 45 περί «κυ- 
κλοφοριακών ρυθμίσεων λιμένων». 

18. Η υπουργική απόφαση με αριθμ. ΔΜΕΟ/Ο/ 
3050/31.07.2013 (ΦΕΚ 2302 Β') περί «ΕγκρίσεωνΤεχνικών 
Οδηγιών κυκλοφοριακών παρεμβάσεων στο αστικό πε¬ 
ριβάλλον για την εφαρμογή τους σε ί) περιοχές σχολικών 
συγκροτημάτων και ϋ) περιοχές με αυξημένη κίνηση στα 
πλαίσια βελτίωσης της οδικής ασφάλειας». 

19. Το με αρ. πρωτ. 2305/82229/22.07.2013 
(ΑΔΑ:ΒΛ9ΑΟΡ1Φ-10Θ) έγγραφο διευκρινήσεων-οδηγι- 
ώντου Γενικού Γραμματέα της Αποκεντρωμένης Διοίκη¬ 
σης ΠΔΕ και I, όπως συμπληρώθηκε με το με αρ. πρωτ. 
3487/130690/02.10.2014 έγγραφο 

20. Τη με αρ. πρωτ. ΔΥΟ/οικ./220/15.01.2015 εγκύκλιο 
της Γενικής Διεύθυνσης Συγκοινωνιακών Υποδομών του 
Υπ.Με.Δι., (ΑΔΑ:Ω37Χ1-2ΥΑ). 

21. Τη με αρ. πρωτ. 2530/88798/14.07.2014 (ΑΔΑ: 
7ΥΘΒΟΡ1Φ-Α4Π) απόφαση του Γενικού Γραμματέα της 
ΑΔ/ΠΔΕΙ για την έγκριση κυκλοφοριακών ρυθμίσεων 
που περιλαμβάνονται στη με αρ. 115/2014 απόφαση του 
Δημοτικού Συμβουλίου Δήμου Ναυπακτίας. 

22. Τη με αρ. 75/2016 απόφαση του Συμβουλίου Δη¬ 
μοτικής Κοινότητας Ναυπάκτου. 

23. Τη με αρ. 39/2016 απόφαση της Επιτροπής Ποιό¬ 
τητας Ζωής Δήμου Ναυπακτίας που αφορά στη λήψη 
κανονιστικής απόφασης κυκλοφοριακών ρυθμίσεων. 

24. Τη με αρ. 243/2016 απόφαση του Δημοτικού Συμ¬ 
βουλίου Ναυπακτίας που αφορά στη λήψη κανονιστικής 
απόφασης κυκλοφοριακών ρυθμίσεων. 

25. Τα στοιχεία της υπ' αριθμ. 5/2016 κυκλοφοριακής 
μελέτηςτουΤμήματοςΤεχνικών Έργων, Μεταφορών και 
Συγκοινωνιών της Διεύθυνσης Τεχνικών Υπηρεσιών του 
Δήμου Ναυπακτίας, με τα συνοδά της διαγράμματα. 

26. Το με αρ. πρωτ. 20081/25.08.2016 έγγραφο του 
Τμήματος Τεχνικών Έργων, Μεταφορών και Συγκοινω¬ 
νιών της Διεύθυνσης Τεχνικών Υπηρεσιών του Δήμου 
Ναυπακτίας με το οποίο βεβαιώθηκε ότι οι προτεινό- 
μενες κυκλοφοριακές ρυθμίσεις της (20) σχετικής δεν 
επηρεάζουν τα ΜΜΜ. 

27. Το με αρ. πρωτ. 116567/25.05.2017 (αρ. πρωτ. ΔΤΕ 
128230/08.06.2017) έγγραφο του Γενικού Γραμματέα της 
ΑΔ/ΠΔΕΙ με το οποίο διαβιβάστηκε: 

28. Το με αρ. πρωτ. 559/23.05.2017 έγγραφο του Δη¬ 
μοτικού Λιμενικού Ταμείου Ναυπάκτου με συνημμένο 
σε αυτό: 

29. Το με αρ. πρωτ. 2132.15/36522/19.05.2017 έγγρα¬ 
φο του Β'Τμήματος της Δ/νσης Λιμενικής Αστυνομίας 
του Υπουργείου Ναυτιλίας και Νησιωτικής Πολιτικής που 
εκδόθηκε σε συνέχεια από: 

30. Το με αρ. πρωτ. 955/18.09.2016 έγγραφο του Δη¬ 
μοτικού Λιμενικού Ταμείου Ναυπάκτου αναφορικά με: 

31 .Την υπ' αριθμ. 129/2016 θετική του γνωμοδότηση 
του Δημοτικού Λιμενικού Ταμείου Ναυπάκτου επί της 
(23) σχετικής. 

32. Τη με αρ. πρωτ. Τμήματος Διοικητικού-Οικονομι- 
κού Νομού Αιτωλοακαρνανίας 132905/31.08.2016 (αρ. 
πρωτ. ΔΤΕ 137990/06.09.2016) απόφαση του ΓΓ/ΑΔΠΔΕΙ 
για τον Έλεγχο νομιμότητας της (23) σχετικής. 

33. Το γεγονός ότι οι προτεινόμενες με την (23) σχε¬ 
τική απόφαση Δημοτικού Συμβουλίου κυκλοφοριακές 
ρυθμίσεις αποτελούν συνέχεια των ήδη εγκεκριμένων 
με την (20) σχετική. 

34. Το γεγονός ότι από την παρούσα απόφαση δεν προ- 
καλείται δαπάνη σε βάρος του φορέα του τρέχοντος έτους. 


35. Το γεγονός ότι από τις προτεινόμενες κυκλοφο- 
ριακές ρυθμίσεις δεν παρακωλύεται η κυκλοφορία των 
οχημάτων, καθώς διασφαλίζεται η απρόσκοπτη εκτροπή 
της στο υφιστάμενο οδικό δίκτυο του σχεδίου πόλεως, 
αλλά διευκολύνεται η κίνηση των πεζών κατά τους θε¬ 
ρινούς μήνες κι αυξάνονται τα επίπεδα ασφαλείας εντός 
της χερσαίας ζώνης λιμένα Ναυπάκτου, αποφασίζουμε: 

Την έγκριση των κυκλοφοριακών ρυθμίσεων που 
περιλαμβάνονται στη με αρ. 243/2016 απόφαση του 
Δημοτικού Συμβουλίου Ναυπακτίας στην παραλία του 
Γριμπόβου εντός της χερσαίας ζώνης λιμένα Ναυπάκτου, 
ως ακολούθως: 

• Μόνιμες Ρυθμίσεις: 

- αμφιδρόμηση των οδών Νυμφών, Ποσειδώνος, Ξεν. 
Ναυπακτίων, Φιλ. Πλαστήρα, Πάνου Ρήγα και Α. Βύρωνα 
στο τμήμα ανάμεσα Φ. Εταιρείας και Καθόδου Δωριέων 

- Απαγόρευση στάσης-στάθμευσης αμφίπλευρα επί 
της οδού Λ. Βύρωνα μεταξύ Φ. Εταιρείας και Καθόδου 
Δωριέων 

- Απαγόρευση στάθμευσης εκ περιτροπής κατά τους 
μονούς και ζυγούς μήνες επί των οδών Νυμφών, Ποσει- 
δώνος, Ξεν. Ναυπακτίων, Φιλ. Πλαστήρα, Πάνου Ρήγα 
μεταξύ της Φ. Εταιρείας και Καθόδου Δωριέων 

- Αντιδρόμηση του τμήματος της Αρβανίτη μεταξύ 
Καθόδου Δωριέων και Μαυρομάτη (φορά από Καθόδου 
Δωριέων προς Μαυρομάτη) 

• Χειμερινές Ρυθμίσεις (από 2/11 έως 31/5): 

- Αντιδρόμηση του τμήματος Καθόδου Δωριέων μετα¬ 
ξύ Κορυδαλλέως και Αρβανίτη (φορά από Κορυδαλλέως 
προς Αρβανίτη) 

• Θερινές Ρυθμίσεις (από 1/6 έως 1/11): 

- Πεζοδρόμηση της οδού Καθόδου Δωριέων από Αρ¬ 
βανίτη έως Νυμφών 

- Δημιουργία χώρων αναστροφής στις απολήξεις των 
οδών Λ. Βύρωνα, Πάνου Ρήγα, Φιλ. Πλαστήρα, Ξεν. Ναυ¬ 
πακτίων και Ποσειδώνος προς την Κάθοδο Δωριέων 

- Δημιουργία διαδρόμου αναστροφής στη νότια πλευ¬ 
ρά του σιντριβανιού στη συμβολή της Κορυδαλλέως με 
την Κάθοδο Δωριέων και χωροθέτηση θέσεων στάθμευ¬ 
σης γύρω από το σιντριβάνι. 

σύμφωνα με την (24) σχετική εγκεκριμένη κυκλοφορι- 
ακή μελέτη και τα συνοδά της διαγράμματα, που αποτε¬ 
λούν αναπόσπαστο στοιχείο της παρούσας. 

Οι κυκλοφοριακές ρυθμίσεις που εγκρίνονται με την 
παρούσα γίνεται με τις εξής προϋποθέσεις: 

1. Να τηρηθούν τα πρακτικά της αρ. 243/2016 από¬ 
φασης του Δημοτικού Συμβουλίου Ναυπακτίας και οι 
εγκεκριμένες κυκλοφοριακές μελέτες, σύμφωνα με τη 
με αρ. 5/2016 Τεχνική Έκθεση όπως συμπληρώθηκε με 
τη με αρ. 5/2016 μεταγενέστερη αυτής καθώς και τα 
συνοδά διαγράμματα, του Τμήματος Τεχνικών Έργων, 
Μεταφορών και Συγκοινωνιών της Διεύθυνσης Τεχνικών 
Υπηρεσιών του Δήμου Ναυπακτίας. 

2. Η επί τόπου τοποθέτηση των κατάλληλων πινακίδων 
σήμανσης-διαγράμμισης θα εκτελεστεί από το αρμόδιο 
τμήμα του Δήμου Ναυπάκτου σύμφωνα με τις κείμενες 
διατάξεις. 

3. Οι προτεινόμενες κυκλοφοριακές ρυθμίσεις δεν 
πρέπει να επηρεάζουν τις ανάγκες των Ατόμων με Ανα¬ 
πηρία (ΑμεΑ). 

4. Οι προτεινόμενες κυκλοφοριακές ρυθμίσεις δεν 
πρέπει να παρακωλύουν την κυκλοφορία των Μ.Μ.Ε. 

5. Τα μέτρα που λαμβάνονται σύμφωνα με την παρού¬ 
σα απόφαση ισχύουν από την τοποθέτηση των οικείων 
πινακίδων σήμανσης, των σηματοδοτών ή των διαγραμ¬ 
μίσεων στο οδόστρωμα, εκτός αν κατά το χρόνο ισχύος 


των μέτρων αυτών η κυκλοφορία ρυθμίζεται από στε¬ 
λέχη της αρμόδιας Αστυνομικής Αρχής. 

6. Η μη τήρηση των όρων και των προϋποθέσεων που 
έχουν τεθεί από τους αρμοδίους φορείς καθώς και με την 
απόφαση αυτή συνεπάγεται την αυτοδίκαιη ανάκλησή της. 

7. Με την παρούσα απόφαση δε νομιμοποιούνται τυ¬ 
χόν παράνομες ενέργειες. 

Οι Αρχές προς τις οποίες αποστέλλεται η απόφαση 
αυτή, παρακαλούνται να παρακολουθήσουν την ακρι¬ 
βή εκτέλεση των όρων που έχουν τεθεί με αυτή, όσον 
αφορά σε θέματα αρμοδιότητά τους. 

Πάτρα, 27 Ιουνίου 2017 

Με εντολή Συντονιστή 
Αποκεντρωμένης Διοίκησης 

Ο Γενικός Διευθυντής Χωροταξιακής και Περιβαλλοντικής Πολιτικής 
Δ. ΠΑΝΑΓΙΩΤΟΠΟΥΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























